เลฟ คาเมเนฟ

**เลฟ โบรีโซวิช คาเมเนฟ** (นามแรกเกิด **โรเซนเฟล์ด**;  – 25 สิงหาคม ค.ศ. 1936) เป็นนักปฏิวัติบอลเชวิคและหนึ่งในนักการเมืองคนสำคัญของสหภาพโซเวียต

คาเมเนฟเกิดที่มอสโกในครอบครัวที่มีส่วนร่วมในกิจกรรมการเมืองปฏิวัติเมื่อทศวรรษ 1870 เขาเข้าร่วมพรรคแรงงานสังคมประชาธิปไตยรัสเซีย (RSDLP) ใน ค.ศ. 1901 และดำเนินกิจกรรมปฏิวัติในมอสโกและเซนต์ปีเตอส์เบิร์ก เขามีส่วนร่วมในระหว่างการปฏิวัติล้มเหลว ค.ศ. 1905 และต่อมาจึงย้ายไปต่างประเทศเมื่อ ค.ศ. 1908 คาเมเนฟกลายเป็นสมาชิกเริ่มแรกของบอลเชวิคและเป็นผู้ร่วมงานคนสนิทของวลาดีมีร์ เลนิน จากนั้นใน ค.ศ. 1914 เขาถูกจับกุมหลังเดินทางกลับมาเมืองหลวงและถูกเนรเทศไปยังไซบีเรีย เขาเดินทางกลับมาเซนต์ปีเตอส์เบิร์กอีกครั้งภายหลังการปฏิวัติเดือนกุมภาพันธ์ ซึ่งส่งผลให้ระบอบราชาธิปไตยซาร์เป็นอันสิ้นสุด ใน ค.ศ. 1917 เขาดำรงตำแหน่งซึ่งเปรียบได้กับประมุขแห่งรัฐคนแรกของสหพันธ์สาธารณรัฐสังคมนิยมโซเวียตรัสเซีย คาเมเนฟไม่เห็นด้วยกับกลยุทธ์ของเลนินในการจราจลด้วยอาวุธระหว่างการปฏิวัติเดือนตุลาคม แต่เขาก็ยังคงอยู่ในตําแหน่งที่มีอํานาจหลังจากการล่มสลายของรัฐบาลชั่วคราว ต่อมาเมื่อ ค.ศ. 1919 เขาได้รับเลือกเป็นสมาชิกเต็มของโปลิตบูโรชุดแรก

ในช่วงการป่วยระยะสุดท้ายของเลนินระหว่าง ค.ศ. 1923–1924 คาเมเนฟจึงรักษาการตำแหน่งผู้นำสหภาพโซเวียต โดยเขาได้ก่อตั้งกลุ่มตรอยกา (troika) ร่วมกับกรีโกรี ซีโนเวียฟ และโจเซฟ สตาลิน ทำให้เลออน ทรอตสกี เริ่มเสื่อมอำนาจลง ในเวลาต่อมาสตาลินหันหลังให้กับอดีตพันธมิตรของเขาและขับไล่คาเมเนฟออกจากตําแหน่งผู้นําของโซเวียต คาเมเนฟและซีโนเวียฟจึงให้การสนับสนุนทรอตสกีในภายหลังและจัดตั้งแนวร่วมฝ่ายค้านขึ้นตั้งแต่ ค.ศ. 1926–1927 เขาถูกขับออกจากพรรคถึงสามครั้งและถูกจับกุมใน ค.ศ. 1935 ภายหลังการลอบสังหารเซียร์เกย์ คีรอฟ และกลายเป็นหัวหน้าจำเลยในการพิจารณาคดี 16 จำเลย ซึ่งถือเป็นจุดเริ่มต้นของการกวาดล้างใหญ่ในสหภาพโซเวียต คาเมเนฟถูกตัดสินว่ามีความผิดในระหว่างการพิจารณาคดี และถูกประหารชีวิตด้วยการยิงเป็นชุดเมื่อวันที่ 25 สิงหาคม ค.ศ. 1936 เขาบังเอิญเสียชีวิตในวันเดียวกับเซียร์เกย์ คาเมเนฟ ซึ่งทั้งสองคนไม่มีความเกี่ยวข้องกันแต่อย่างใด

## หมายเหตุ

## หนังสืออ่านเพิ่ม
### เป็นภาษาอังกฤษ
* Corney, Frederick C., ed. *Trotsky's Challenge: The "Literary Discussion" of 1924 and the Fight for the Bolshevik Revolution.* (Chicago: Haymarket Books, 2017).
* Debo, Richard Kent. "Litvinov and Kamenev—Ambassadors Extraordinary: The Problem of Soviet Representation Abroad." *Slavic Review* 34.3 (1975): 463–482.  online
* Isaac Deutscher. *Stalin: a Political Biography* (1949)
* Isaac Deutscher. *The Prophet Armed: Trotsky, 1879–1921* (1954)
* Isaac Deutscher. *The Prophet Unarmed: Trotsky, 1921–1929* (1959)
* Haupt, Georges, and Jean-Jacques Marie. *Makers of the Russian Revolution: Biographies* (Routledge, 2017).
* Kotkin,  Stephen. *Stalin: Paradoxes of Power, 1878–1928* (2015)  excerpt
* Lih, Lars T. "Fully Armed: Kamenev and Pravda in March 1917." *The NEP Era: Soviet Russia 1921–1928,* 8 (2014), 55–68(2014). online
* Pipes, Richard. *Russia Under the Bolshevik Regime* (2011)
* Pogorelskin, Alexis. "Kamenev and the Peasant Question: The Turn to Opposition, 1924–1925." *Russian History* 27.4 (2000): 381–395. online
* Rabinowitch, Alexander. * Prelude to Revolution: The Petrograd Bolsheviks and the July 1917 Uprising* (1968).
* Volkogonov, Dmitri. *Lenin. A New Biography* (1994), 

### ที่ไม่ใช่ภาษาอังกฤษ
* Ulrich, Jürg: *Kamenew: Der gemäßigte Bolschewik. Das kollektive Denken im Umfeld Lenins.* VSA Verlag, Hamburg 2006, .
* *"Unpersonen": Wer waren sie wirklich? Bucharin, Rykow, Trotzki, Sinowjew, Kamenew.* Dietz Verlag, Berlin 1990, .

## แหล่งข้อมูลอื่น

*Lev Kamenev Archive at Marxists.org
*Examination of Kamenev during his trial, 20 August 1936.
*Leon Trotsky on Kamenev and Grigory Zinoviev
* 

หมวดหมู่:นักการเมืองโซเวียต
หมวดหมู่:นักปฏิวัติ
หมวดหมู่:นักลัทธิคอมมิวนิสต์
หมวดหมู่:บุคคลจากมอสโก
หมวดหมู่:ศิษย์เก่าจากมหาวิทยาลัยมอสโก
หมวดหมู่:ประมุขแห่งรัฐสหภาพโซเวียต
หมวดหมู่:สมาชิกพรรคคอมมิวนิสต์แห่งสหภาพโซเวียต
หมวดหมู่:ชาวรัสเซียเชื้อสายยิว